సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కరాటే చేస్తూ కనిపిస్తా -మన్నారా చోప్రా
సునీల్ హీరోగా, మన్నారా చోప్రా హీరోయిన్‌గా, ప్రేమ‌క‌థాచిత్ర‌మ్ త‌ర్వాత ఆర్.పి.ఎ. క్రియేషన్స్ బ్యానర్‌పై ప్రొడక్షన్ నెం.2గా...
| Updated:
Jul 23, 2016, 07:14PM IST
సునీల్ హీరోగా, మన్నారా చోప్రా హీరోయిన్‌గా, ప్రేమ‌క‌థాచిత్ర‌మ్ త‌ర్వాత ఆర్.పి.ఎ. క్రియేషన్స్ బ్యానర్‌పై ప్రొడక్షన్ నెం.2గా రూపొందుతోన్న చిత్రం 'జక్కన్న'. ఈ సినిమా అన్ని కార్యక్రమాలు పూర్తి చేసుకొని జూలై 29న విడుదలకు సిద్ధంగా ఉంది. ఈ సందర్భంగా హీరోయిన్ మన్నారా చోప్రా విలేకర్లతో ముచ్చటించారు. ''ఈ సినిమాలో నేను బబ్లీ, ఇన్నోసెంట్‌గా ఉండే అమ్మాయి పాత్రలో కనిపిస్తాను. నా నిజ జీవితానికి దగ్గరగా ఉండే పాత్ర. ఈ సినిమా కథ నాకు బాగా నచ్చింది. అంతేకాదు కొన్ని యాక్షన్ సీన్స్ కూడా చేశాను. కరాటే చేస్తూ కనిపిస్తాను. ఇంట్లో అప్పుడప్పుడు కిక్ బాక్సింగ్ చేస్తాను కానీ కరాటే మాత్రం చేయలేదు. ఈ సినిమా కోసం కొంచెం నేర్చుకున్నాను. నాకు డాన్స్ అంటే చాలా ఇష్టం. ఈ సినిమాలో డాన్సులు ఎక్కువ శాతం చేశాను. సునీల్ గారు మంచి కో యాక్టర్. ఆయన కామెడీ టైమింగ్ సూపర్. ఏదైనా అనుభవంతోనే వస్తుంది. ఆయన లెవెల్స్‌కు రీచ్ అయ్యేలా నటించాననే అనుకుంటున్నాను. ప్రస్తుతం తెలుగు డైలాగ్స్ మొత్తం బట్టీ కొట్టి చెప్పేస్తున్నా.. తొందరలోనే తెలుగు బాగా నేర్చుకుంటాను. ప్రస్తుతం తిక్క, రోగ్ సినిమాల్లో నటిస్తున్నాను'' అని చెప్పుకొచ్చారామె.